Den Vest-Sjællandske Avis, 1821-08-25
Men efter noget Ophold her, saae jeg til min Glæde, at det var langt lettere at gjøre Skove til frugtbare, Agere end jeg havde troet, jeg fornam at Landet var sundt, formedelst sin høie Beliggenhed, jeg erfarede af mange sikkre Kilder, at Ohio og alle de lavtliggende Lande ere meget usunde, især for Fremmede, og at, hvor Landet igjen hæver sig og bliver fundt, nemlig ovenfor St. Louis ved Floden Misouri, var det for besværligt og usikkert at nedsætte sig formedelst de røverske Jndianere. Jeg besluttede derfor at blive, skrev efter mit Tøi fra Philladelphia, hvilket jeg fik udsendt med Leilighed for omtrent 2 Cents pr. Pund. Jeg vil vist aldrig fortryde at jeg opslog min Boelig paa saa frugtbare Bjerge, Landet her, som i Almindelighed er meget godt, sælges saa billigt, som nogensteds, thi man kan kjøbe godt Land for 2 Dollars pr. Acre ( 3/4 Tdr. Land). Pengene at afbetale i 5 a 6 Aar. Men en Fremmed, som har Contanter og ikke er vant at svinge Øxen, gjør bedre i at kjøbe et Sted, hvorpaa der allerede et noget opryddet og dyrket Land med Vaaningshuus &c., dette ligger sædvanlig i Nærheden af Meel= og Saug-Mølle samt gode Veie. Et saadant Sted kan kjøbes for 4 a 5 Doll. pr. Acree, og Sælgeren vil dog være tilfreds naar han faaer den halve Sum strax, og Resten om nogle Aar. Thi her er Land nok til Salg og kun faae Penge, hvorfor der ingen bedre Tid kan ønskes for indvandrende Fremmede, som kun have Penge, eller som kunne et godt Haandværk, især vilde en Dansk Meubel=Snedker gjøre god Lykke her, da han kan faae 1 Doll. om Dagen reen Jndtægt. At omskabe Skove til frugtbringende Marker er ikke saa vanskeligt, som man i Almindelighed vil troe i Danmark, thi man behøver kun at fælde de smaae Træer, dræbe de Store ved at hugge i Barken rundt om Træet, derpaa, efterat de smaae Træer og Qviste ere opbrændte, at pløie eller harve disses Rødder op, og at besaae Jorden, den vil da give stærkere og bedre Afgrøde end den bedste Ager i Danmark. De store Træers Rødder raadne snart, og efter nogle Aar falde de om med Roden, man lægger da Jld paa dem og de brænde ganske op. Slet behandlede Jorder give her i Almindelighed 20 Fold, vel behandlede indtil 75, saa frugtbar er Jorden. Alle Slags Danske Producter opnaae der særdeles FuldEmmenhed, desuden groer her Mais, Meloner, Ferskner &c., da her groet vildt, og det meget velsmagende Blommer, Valnødder, Kastanier og Vindruer, saa kunde her ogsaa dyrkes Viin; desuden ligge vi under samme Brede, som den behageligste Deel af Spanien og Jtalien (omtrent 41 d). Her findes en heel Række af forskjellige Træesorter; her er rige Kalkbanker, Kalksteensbrud, Jern, Blye og Salt-Gruber &c. Skovene findes Elsdyr, Hjorte, Harer, Kaniner, Kalkuner, Fasaner, sorte Bjørne, Panthere, Ulvene. dog overfalde disse sidste, uangrebne, aldrig Mennesker, endog sjælden naar de angribes. J Floder og Aaer findes blandt andre nyttige Arter ogsaa smaae Skildpader, Lax &c.; her er vel ogsaa nogle Klapper slanger, som i Sommerens hedeste Dage ere meget giftige; men de flye Mennesket, og dette vil med lidt Forsigtighed aldrig blive bidt, tillige kan en hurtig Cuur forekomme de ellers farlige Følger. En Arm af Susquehanna Floden gaaer her igiennem, den er seilbar især om Foraaret, da man kan gaae endog ned til Baltimore, Skatterne ere saa ubetydelige at de kun beløbe sig til omtrent 1 Doll. for 40 Acres, disse kan kun forhøies af Folket selv; af Tolden og disse Skatter betales alle offentlige Foretagender. De Forenede Stater holde i Fredstider kun 10,000 Mand, i Krigstider ikke under 40,000 regulaire Tropper som alle blive hvervede. Desuden ere her forskjellige Volonteur Corps, og endelig Militien, hvori enhver Borger maae tjene i Krigstider. J Almindelighed ere Alle meget gode Skytter, og ville hellere døe end tabe deres Frihed. Man har i hver Krig seet store Exempler derpaa, blandt hvilke jeg just erindret et: Da i sidste Krig med Engelland General Ross landede med en Divisions Armee ved Baltimore, for at gaae op og afbrænde denne Bye, traf det sig at en Dreng paa 12 Aar var ude at skyde Egerne, ikke langt fra det Sted hvor Generalen var landet. Da han faae denne komme opmarscherende i Spidsen af sin Garde, og kjendte, at de vare Fjender, krøb han op i et Træe, nær ved Veien, og, i det Generalen kom forbi, skjød ham død paa Stedet. De mandige Engellændere udspurgte den uforfærdede Republikaner om Aarsagen til hans Daad, hævnede paa ham deres Anførers Død, og skyndte sig ombord igjen. Med al denne Frihedskierlighed har dog Enhver den største Agtelse for Lovene og deres Udøvere, saa at en Politiebetjent i Amerika ganske eene kan gaae ind i Midten af en oprørsk Skare og arrestere Hovedmanden, uden at Nogen skal røre ham; ei heller finder man nogensinde at offentlige Bygninger, Lygter eller Sligt er beskadiget af den ellers kaade Mængde. Ja Sikkerheden er saa stor, at ikke engang ved de rigeste Banker er der militair Vagt, men kun omNatten patrollerer en Vægter der omkring. Embedsmændene ere i Almindelighed redelige og paapassende, thi de udvælges af Folket paa ubestemt Tid, og deres Løn, skjøndt tilstrækkelig, giver dem dog intet Overskud at bestikke med. Alle Underviisnings-Jndretninger ere private, og dog er Oplysningen hos Mængden, større og videre end i Danmark. Landereie, Canaler, Floders Seilbargjørelse a. blive uden Vanskelighed fuldførte ved frivillige Bidrag. Man seer overalt en Flid, Driftighed og Vindskibelighed, som forbundet med flere Dyder, fornemmelig har sit Hjem i Republiker. Hvad Sæderne angaaer, da ere ogsaa de bedre, og Uskyldigheden saa sikker, at Damer uden Betænkning reise ganske allene baade tilhest og med Posten, og dog er her ikke een Præst mod hver 10 i Danmark. Her, kiere Ven, har Du et Samn ensurium af Sandheder, som jeg, af Mangel paa Leilighed, har sammensat til forskjellige Tider; thi jo uden det er ranskeligt at fremsætte en Mængde Virt ligheder paa en kort og interessant Maade, var det kan min Hensigt at optegne, hvad jeg vidste vilde være Dig kjært og gavnligt at vide, om Du selv eller Nogen af dine Bekjendte skulde ville nedsætte sig her. Ja Fald vilde 1000 Dollars, fraregnet Reiscomkostningerne, være en tilstrækkelig Sum; thi det Halve vil kunne sætte en simpel Mand i god Gang, naar han er vant til at arbeide, og kan undvære mange Livets Beqvemmeligheder, Pengene kunne bedst overføres ved Creditiver, Vexler eller i Sølv, man taber i Almindelighed ved Guld. Hvor let det er at bygge Huse herude, hvor alt er Skov, behøver jeg ikke at omtale. Ønskende at dette maatte blive en eller anden Udvandrer til Nytte, og Dig til nogle Minuters Underholdning. forbliver jeg Din Hermann C. Bidstrup.